Лилия Нуретдинова

Лилия Нуретдинова (Нуретдинова Лилия Фоат кызы) — Олимпия һәм дөнья чемпионы, җиңел атлетика буенча СССР атказанган спорт остасы.

 Тормыш юлы 
Лилия Нуретдинова Чистай районы Нарат-Елга авылында 1963 елның 20 сентябрендә туа. Беренче тренеры - әтисе, СССР спорт остасы, СССР атказанган тренеры Фоат Нуретдинов. Кама политех институтын инженер-механик белгечлеге буенча тәмамлый.

 Спорт карьерасы 
1992 елда XXV Олимпия уеннарындагы 4x400 м эстафетада катнашып олимпия чемпионы, ә 800 м йөгерүдә катнашып көмеш медаль иясе була.

1991 елда Токиода җиңел атлетика буенча III дөнья чемпионатында 800 м йөгерүдә беренчелекне яулый.

1990 елда Сиәтлда II Яхшы ниятләр уеннарында көмеш медаль, ә Сплитта (Югославия) Европа чемпионатында бронза медаль яулый.

400, 800, 1500 м дистанцияләргә йөгерүләр буенча күп тапкыр СССР һәм Россия чемпионы.

 Чыганаклар 
 «Рекордсмен» спорт газетасы

 Искәрмәләр 

Төркем:Олимпия чемпионнары
Төркем:Дөнья чемпионнары
Төркем:ССРБ чемпионнары
Төркем:Россия чемпионнары
Төркем:ССРБ атказанган спорт осталары
Төркем:Җиңел атлетика осталары
Төркем:Татар спортчылары
Төркем:Допингка каршы кагыйдәләрне бозган өчен читләштерелгән спортчылар